laion/Wikipedia-Exotic huggingface dataset:
טוריסס

טוריסאס (בפינית: Turisas) היא להקת פולק מטאל ומטאל סימפוני מהעיר המנלינה בפינלנד. מקור שמה של הלהקה הוא באל פיני טוריסאס. סגנונם מאפיין באווירה אפית המושגת בשילוב של כלי נגינה קלאסיים (כגון אורגן, כינורות וחלילים) עם כלים מודרנית (גיטרות חשמליות, מערכת תופים וכלים אופייניים למוזיקת רוק). בשנת 1997 החליט מתיאס ניגורד להקים להקה עם חברו יוּסי ויקסטרום. האלבום הראשון של הלהקה הוקלט בשנת 1998, אך נגנז עקב איכות ההקלטה הנמוכה. טוריסס הקליטו את אלבום הדמו שלהם הנקרא "ליבו של טוריסאס" בשנת 2000 והופיעו בהופעות קטנות. בשנת 2003 חברת "סנטורי מדיה" החתימה את הלהקה על חוזה הקלטות. האלבום "באטל מטאל" הוקלט באולפני הקלטה בצרפת. את האולפן ניהלה טרייה רפסנס, וחלק מהאלמנטים כגון מקהלות, כלים אקוסטיים, וצינורות הוקלטו בפינלנד לאחר מכן. בשנת 2007 הוציאו חברי הלהקה את הדיסק השני שלהם "דרכם של הורנגיים, (The Varangian Way) שיצא ב"סנטורי מדיה" ולא נפל מקודמו במקוריותו. באותה שנה הוציאו את דיסק הסינגל שלהם, "Rasputin", הכולל בתוכו קאבר לשיר בעל שם האלבום, במקור של להקת הפופ Boney M ואת שיר הנושא של אלבומם הראשון, "Battle Metal". בנובמבר 2011 הוציאה הלהקה את אלבום הסטודיו השלישי שלהם, "Stand Up and Fight", בסגנון דומה לשני אלבומיה הקודמים. בנובמבר 2012 הכריזה הלהקה כי הם עובדים על אלבום הסטודיו הרביעי שלה ושמו Turisas2013; האלבום יצא לחנויות באוגוסט 2013. באפריל 2013 הופיעה הלהקה לראשונה בישראל, במועדון הרידינג 3 בתל אביב. ההופעה משכה אליה מאות בני אדם. מתיאס "וורלורד" ניגורד (Mathias "Warlord" Nygård) - שירה וכלי הקשה יוּסי ויקסטרום (Jussi Wickstrom) - גיטרה האנס "האנו" הורמה (Hannes "Hanu" Horma) - בס תואומס "טודה" לטונן (Tuomas "Tude" Lehtonen) - תופים אולי ונסקה (Olli Vänskä) - כינור נטה סקוג (Neta skog)- אקורדיון גאורג לאקסו (Georg Laakso) - גיטרה אנטי ונטולה (Antti Ventola) - קלידים יאנה "ליסקו" מקינן (Janne "Lisko" Mäkinen) - אקורדיון מדיה וקבצים בנושא טוריסס בוויקישיתוף אתר האינטרנט הרשמי של טוריסס טוריסס, ברשת החברתית פייסבוק טוריסס, ברשת החברתית אקס (טוויטר) טוריסס, סרטונים בערוץ היוטיוב טוריסס, באתר אפל מיוזיק (באנגלית) טוריסס, באתר ספוטיפיי טוריסס, באתר Last.fm (באנגלית) טוריסס, באתר AllMusic (באנגלית) טוריסס, באתר MusicBrainz (באנגלית) טוריסס, להקה באתר Encyclopedia Metallum (באנגלית) טוריסס, באתר דיזר טוריסס, באתר Yandex.Music (ברוסית) טוריסס, באתר Discogs (באנגלית) טוריסס, באתר Songkick (באנגלית) טוריסס, באתר Genius טוריסס, באתר SecondHandSongs טוריסס, באתר בילבורד (באנגלית) טוריסס, באתר טיידל (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
ג'ורדן ג'יימס

ג'ורדן אנתוני ג'יימס (באנגלית: Jordan Anthony James; נולד ב-2 ביולי 2004 בהרפורד שבאנגליה) הוא כדורגלן ולשי-אנגלי המשחק בעמדת הקשר בקבוצת ברמינגהאם סיטי מהפוטבול ליג צ'מפיונשיפ ובנבחרת ויילס. ג'יימס גדל במחלקת הנוער של ברמינגהאם סיטי. ב-2 בנובמבר 2021 ערך את הופעת הבכורה שלו בקבוצה הבוגרת של המועדון, בניצחון 3-0 על בריסטול סיטי במסגרת המחזור ה-16 בפוטבול ליג צ'מפיונשיפ לעונת 2021/2022. ב-19 בפברואר 2022 הבקיע את שער הבכורה שלו במועדון, בתיקו 2-2 נגד סטוק סיטי במסגרת המחזור ה-33 בליגה. ב-25 במרץ 2023 ערך ג'יימס את הופעת הבכורה שלו בנבחרת ויילס, בתיקו 1-1 נגד נבחרת קרואטיה במסגרת מוקדמות יורו 2024. ג'ורדן ג'יימס, באתר Transfermarkt ג'ורדן ג'יימס, באתר Soccerway ג'ורדן ג'יימס, באתר FootballDatabase.eu
טלומראז רוורס טרנסקריפטאז

טלומראז רוורס טרנסקריפטאז (באנגלית: Telomerase reverse transcriptase) הידוע גם בכינויים TERT (או hTERT כאשר מדובר באנזים בגוף של בן אדם), הוא אנזים חשוב המהווה את החלק המרכזי מבין שני החלקים של האנזים טלומראז. החלק השני שלו מכונה טלומראז RNA. המבנה הזה זוהה ב-2007 על ידי צוות של דוקטור סקוט כהן במכון המחקר CMRI שבאוסטרליה. ה-TERT שומר על קצוות הטלומרים בכך שהוא מוסיף לקצה הטלומר חזרות של הקוד TTAGGG לאחר חלוקת התא ושכפול הדנ"א. באופן הזה, האנזים מעכב את התקצרות הטלומרים. דבר זה חשוב בעיקר מפני שעל פי מחקרים מהשנים האחרונות, להתקצרות הטלומרים יש השפעה מכרעת על תהליכי הזדקנות תאית שגוררים הזדקנות גופנית. מחסור בטלומראז רוורס טרנסקריפטאז מעיד לרוב על זקנה, דיסקרטוזיס מולד או תסמונת קרי דו שה. מצד שני, עודף באנזים זה בדרך כלל מעיד על סרטן. זאת מאחר שאחד מתפקידי תהליך ההזדקנות התאית בגוף הוא לוודא שתא שהתחלק מספר רב של פעמים לא יוכל יתחלק יותר מחשש שיהיה פגום לאחר חלוקות רבים. תאים סרטניים מתאפיינים בהתחלקות בלתי פוסקת ובלתי מבוקרת, ולכן בהם ניתן למצוא ריכוזים גבוהים של האנזים אשר מונע מהם להזדקן. הערך של הגן המקודד לאנזים טלומראז רוורס טרנסקריפטאז באתר National Institutes of Health ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
ריימונדס קרוליס

ריימונדס קרוליס (בלטבית: Raimonds Krollis; נולד ב-28 באוקטובר 2001 בריגה שבלטביה) הוא כדורגלן לטבי המשחק בעמדת החלוץ בקבוצת ספציה מהסרייה ב' ובנבחרת לטביה. קרוליס גדל במחלקת הנוער של מטה. בשנת 2018 החל לשחק בקבוצה הבוגרת של המועדון במסגרת ליגת העל הלטבית, ובסך הכל ערך 49 הופעות ליגה במדי המועדון, בהן הבקיע 16 שערים. ב-28 בינואר 2021 חתם בוולמיירה מליגת העל הלטבית. הוא ערך 59 הופעות ליגה במדי המועדון, בהן הבקיע 37 שערים. בעונת 2022, בה זכתה ולמיירה באליפות לטביה, סיים כמלך השערים של הליגה, עם 25 שערים. ב-20 בינואר 2023 חתם קרוליס על חוזה לשלוש שנים וחצי בספציה מהסרייה א'. ב-5 בפברואר ערך את הופעת הבכורה שלו במועדון, בהפסד 0–3 לנאפולי במסגרת המחזור ה-21 בליגה לעונת 2022/2023. ב-6 בספטמבר 2020 ערך קרוליס את הופעת הבכורה שלו בנבחרת לטביה, בתיקו 1-1 נגד נבחרת מלטה במסגרת ליגת האומות 2020/2021. ב-17 בנובמבר 2020 הבקיע את שער הבכורה שלו בנבחרת, בניצחון 0–5 על נבחרת אנדורה, גם כן במסגרת ליגת האומות. ולמיירה אליפות לטביה (1): 2022 ריימונדס קרוליס, באתר Transfermarkt ריימונדס קרוליס, באתר Soccerway ריימונדס קרוליס, באתר WorldFootball.net ריימונדס קרוליס, באתר National Football Teams ריימונדס קרוליס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ריימונדס קרוליס".
דוד זגורי

הרב דוד זגורי (ה'תקס"ג, 1803 - ח' אדר ה'תרנ"ח, 2 במרץ 1898) היה פייטן, דרשן, ראש ישיבה במרקש ורבאט, פוסק הלכה ורבה של פונטה דלגדה שבאי סאו מיגל בקרבת פורטוגל. מחבר הספר 'לדוד להזכיר'. נולד במוגאדור לאביו רבי מסעוד. למד תורה אצל חכמי עירו, הרב חיים פינטו, הרב דוד לחזאן, והרב אברהם קורייאט. בהמשך, נדד למרקש, שם הקים ישיבה ועמד בראשה, ולאחר מכן נדד לרבאט וגם שם הקים ישיבה ועמד בראשה. בשתי הישיבות לימד גמרא ופוסקים. לאחר מכן, ככל הנראה עבר בנדודיו בג'יברלטאר שם התיידד עם רבי ישועה הלוי. בשנת תרי"ז נדד לאי סאו מיגל בקרבת פורטוגל, ושם כיהן כרב הקהילה היהודית בעיר והקים שם ישיבה. התיידד עם רבי דוד בן שמעון. בשנת תרל"ז עבר לליסבון, ושם שימש בתפקידים דתיים בקהילה עד לפטירתו בשנת תרנ"ח (1898). בניו: מסעוד, מרדכי, יצחק חיים יוסף. ביתו מזל פורטונה נישאה לרבי יצחק אזעפרני. ספרו 'לדוד להזכיר' נדפס לראשונה בווינה בשנת תרנ"א. הספר מורכב משלשה חלקים: חלק א - לקוטים שהעתיק בהלכות שחיטה וטריפות. חלק ב - חידושי תורה, דרשות ושו"ת מהמחבר. חלק ג - 'לדוד מזמור' הכוללים עשרה פיוטים מהמחבר ופיוטים נוספים. אליהו רפאל מרצייאנו, ספר 'בני האומה קהילות פוטוגל והאיים' עמ' 46–47. הרב יוסף פרץ, הקדמה לספר 'לדוד להזכיר', פנמה תשע"ה. הקדמת המחבר לספרו 'לדוד להזכיר'. על רבי אברהם קורייאט כותב "מורי ורבי", נראה שאצלו למד יותר. בספרו מביא חידושים מרבותיו. ראו 'אוצר חיים' סוטה יא, א. ראו: בני האומה קהילות פורטוגל והאיים, עמ' 46-47. ראו לדוד להזכיר, פנמה תשע"ה, עמ' קמב. ראו הקדמה לס' לדוד להזכיר מהד' פנמה תשע"ה, שהוכיח שהספר נדפס בווינה ולא בלונדון.
נורית יוחנן

נורית יוחנן היא עיתונאית ישראלית, כתבת לענייני פלסטינים בתאגיד השידור הישראלי "כאן". יוחנן החלה את הקריירה שלה בתחום העיתונות באתר ynet. לאחר כשנה עברה לעבוד בתאגיד השידור "כאן" כקשבת, ולאחר שנה החלה לשמש בתפקידה הנוכחי ככתבת לענייני פלסטינים. יוחנן היא בוגרת תואר ראשון בהיסטוריה של המזרח התיכון ותקשורת וסטודנטית לתואר שני בלימודי מזרח תיכון באוניברסיטת תל אביב, שם היא כותבת תזה על "תפקיד הרווקות הפלסטיניות באינתיפאדה הראשונה" בהדרכת ד"ר הראל חורב. הייתה עוזרת מחקר והתמחתה בתוכנית לחקר הטרור במרכז משה דיין לחקר המזרח התיכון ואפריקה. יוחנן נשואה ואם לשתי בנות. מקיימת אורח חיים דתי. אתר האינטרנט הרשמי של נורית יוחנן נורית יוחנן, ברשת החברתית אקס (טוויטר) נורית יוחנן, באתר כאן – תאגיד השידור הישראלי "החלטתי לעשות הפלה. מאותו הרגע הייתי צריכה להיאבק מול המערכת הרפואית על הכול", באתר "את", 30 במאי 2022 הפלסטינים - עם נורית יוחנן, "אֻסְכֻּת - ההסכת של נעם בנעט" ראיון עם נורית יוחנן, בדף הפייסבוק של החוג להיסטוריה של המזרח התיכון ואפריקה באוניברסיטת תל אביב ציוץ של Nurit YoHanan ברשת החברתית אקס (טוויטר), 15 ביולי 2024
נאזרין טורס

חברת נאזרין טורס היא חברה מקבוצת עפיפי. החברה עוסקת בתחום התיירות הנכנסת, היוצאת והבינלאומית. החברה פועלת בשלושה ערוצי מכירה: אתר אינטרנט, שיווק ישיר באמצעות מוקד טלפוני, וארבעה סניפים בירושלים, נצרת, כרמיאל ושפרעם. החברה מעסיקה כ-150 עובדים במחלקות שיווק, כספים, שירות לקוחות, אופרציה, מוצר, מסחר. בשנת 1974 נוסדה חברת נאזרין טורס כמשרד נסיעות ששימש את ערביי ישראל לתיירות פנים, ובמשך הזמן התפתחה בענף והתחילה לעסוק בתיירות יוצאת. בשנת 2021 קבוצת עפיפי הצהירה על החברה כיחידה עסקית. בשנת 2006 התרחבה החברה למזרח הרחוק, ובשיתוף פעולה עם שותף מקומי בהונג קונג הקימה החברה מגזר המתמחה בתיירות צליינית לארץ ישראל. בשנת 2014 הקימה נאזרין טורס חברה נוספת הממוקמת בהולנד בכדי לשרת את צורכי הלקוחות בשירותי תיירות באגם הים התיכון. החברה פיתחה מערכת ניהול פנימית משולבת בשם "Travel Office Cyber", המתממשקת עם מערכות כרטוס בינלאומיות, לרבות גלילאו, Amadeus ו-World Span. מערכת זו תוכננה כדי לענות על הצרכים השונים של לקוחות מהמגזר העסקי (B2B) היא מסייעת בעיבוד הזמנות, פעילויות מבצעיות וחשבונות לקוחות, יצירת טיולים מותאמים אישית לקבוצות ולאנשים פרטיים, וכדי לתת מענה לצורכי ההנהלה הפנימית של החברה. נאזרין טורס חברה באיגוד סוכני הנסיעות האמריקאי (USTOA), לופטהנזה סיטי ליין, איגוד חברות התעופה יאט"א והתאחדות משרדי הנסיעות ויועצי התיירות בישראל. בתחום תיירות הפנים החברה עוסקת בשיווק בתי מלון ולינה בישראל ושיווק אטרקציות ובילויים. בתחום התיירות היוצאת החברה מציעה חבילות תיירות, טיסות סדירות וטיסות שכר, שירותים ללקוחות עסקיים וקבוצות, בתי מלון וכן שירותים למטיילים פרטיים, חופשות ספורט וסקי, שירותי תיירות רפואית, טיולי פנאי ומוצרי תיירות נוספים. המוצרים המגוונים של החברה בארץ ובעולם זמינים ברשת. בנוסף, החברה משתפת פעולה עם מספר ספקי מוצרי תיירות. חברת נאזרין טורס מתמחה בתיירות נכנסת, בעיקר תיירות צליינית, כאשר אלפי תיירים נכנסים נוסעים דרכה מדי שנה לארץ ולמחוזות הקודש. החברה מספקת מגוון רחב של מוצרים ושירותים לתיירים, כגון הזמנת כרטיסי טיסה, כרטיסי שיט ורכבות, השכרת רכב, הזמנות לבתי מלון, סיורים וטיולים מודרכים, כנסים, ירידים וסיורי תמריץ, אירועים מיוחדים, טיולים לאנשים עם מגבלויות, חבילות נופש, צ'ארטרים וטיולים בהזמנה אישית ללקוחות. אתר האינטרנט הרשמי של נאזרין טורס (באנגלית ובערבית) נאזרין טורס, ברשת החברתית אינסטגרם נאזרין טורס, ביישום טלגרם נאזרין טורס, ברשת החברתית פייסבוק נאזרין טורס, ביישום טיקטוק נאזרין טורס, סרטון באתר יוטיוב נאזרין טורס, ברשת החברתית פייסבוק נאזרין טורס, ברשת החברתית אינסטגרם עמיר קורץ, בדיקת כלכליסטאימפריית עפיפי נחשפת: תחבורה, נדל"ן וסוסים גזעיים, באתר כלכליסט, 18 באוקטובר 2021 קבוצת עפיפי מתרחבת: זה מנהל השיווק והדיגיטל החדש, באתר Ice, ‏2023-07-10 Nazarene Tours, IsraelTravel
ארתור אירשאי

ארתור אירשאי (במקור פויר - Feuer מסמלהג'-Szemlőhegy שמסמל תואר אצולה, בהונגרית: Szemlőhegyi Irsai Artúr;‏ פשט, 2 במרץ 1855 – בודפשט, 5 באוגוסט 1918) היה דוקטור לרפואה (MD) יהודי-הונגרי, רופא אף אוזן גרון, מרצה (פרופסור חבר פרטי, כלומר לא חלק מהסגל) באוניברסיטה. מנהל בית חולים. ארתור פויר נולד במשפחה יהודית כבנם של דויד פויר ושל פאני פוליצר. הוא למד בפקולטה לרפואה של אוניברסיטת בודפשט (כיום שמה אוניברסיטת אטווש לוראנד), לאחר שסיים את לימודיו (1876) הפך לעוזרו של פרידייש קוראני (1877) וככזה, עמד בראש מחלקת הגרון מ-1883 עד 1913. בשנת 1885, הוא הפך למרצה בכיר פרטי באוניברסיטה (ולאחר מכן פרופסור חבר) לבדיקת שיקוף אף וגרון, הוא היה גם הרופא הראשי של כמה בתי חולים, ומשנת 1890 הוא היה הרופא והמנהל בבית החולים יאנוש. משנת 1897 הוא היה מנהל בית החולים סנט מרגיט, משנת 1912 היה סגן מנהל מספר בתי החולים שעל גדות הדנובה והרופא הראשי של בית האופרה המלכותי ההונגרי. הוא כתב מספר חיבורים מדעיים. אירשאי נחשב לאחד מחלוצי רפואת הגרון בהונגריה. בשנת 1890 התחתן עם יוליה פישר בת ה-24, בתם של יוז'ף פישר, תעשיין, ושל אמיליה מאייר. 1893 הוא תאריך משמעותי בהיסטוריה של רפואת אף אוזן גרון הונגרית. בדצמבר אותה השנה הוקמה אגודת רופאי האוזניים והגרון ההונגרית. (21 בדצמבר 1893) הרעיון הגיע מאימרה נבארטיל, שנתמך בהתלהבות על ידי דיולה בקה וקורנל ליכטנברג. הרעיון הוביל ליוזמה וב-21 בדצמבר 1893 אורגנה אספה כללית בספריית הפוליקליניקה של האוניברסיטה בהשתתפותם של רופאי אוזניים ורופאי גרון. באספה כללית זו רהצהירה האגודה על הקמתה דרך קבע עם 14 חברים. שמותיהם של האבות המייסדים היו: אגמונט באומגרטן - Egmont Baumgarten דיולה בקה - Gyula Böke שאמו גוט - Samu Guth ארתור אירשאי - Artúr Irsai גזה קרפושקה - Géza Krepuska קורנל ליכטנברג - Kornél Lichtenberg אדה לרי - Ede Lőri קארוי מורלי - Károly Morelli אימרה נבארטיל - Imre Navratil אדולף אונודי - Adolf Ónodi לאיוש פויאק - Lajos Polyák איגנץ פורייס - Ignácz Purjesz ז'יגמונד סנש - Szenes Zsigmond ארנה ואלי - Váli Ernő מדריך לאנדוסקופיה של האף והגרון (בודפשט, 1892) על חייו ובריאותו של קול הזמר (בודפשט, 1893, 1901) מסמכים שהוכנו לרגל יום השנה העשירי למרפאת הגרון קוראני (1893) הוא ערך את העבודה הרפואית שפורסמה לרגל יום השנה לבית החולים סנט מרגיט (1907). Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש) לקסיקון יהודי הונגרי. 1929. עורך פטר אויווארי. גישה מקוונת ארתור אירשאי באתר Arcanum מייסדי אגודת רופאי האוזניים והגרון אחד מספריו Budapest-belvárosi r.k. plébánia házassági anyakönyve, 80/1890. folyószám.
Scream (פסקול, 1996)

Scream: Music from the Dimension Motion Picture הוא פסקול סרט הסלאשר האמריקאי "צעקה" (1996) שיצא לאור ב-17 בדצמבר 1996 על ידי חברת התקליטים TVT רקורדס (אנ') בבימוי ושל וס קרייבן הכוללת שני אלבומים שיצאו לאור במטרה לקדם ולפרסם את הסרט. הוא כולל 11 שירים - שרובם נשמעו בסצנות שונות בסרט. הפסקול לא היה מוצלח, וגם לא הצליח להופיע במצעד הבילבורד 200 האמריקאי. Scream הוא הפסקול הרשמי של סרט הסלאשר שובר הקופות "צעקה" (1996), שיצא לאקרנים בסמוך לצאתו. בנוסף ביולי 1998, פסקול הסרט השני Scream 2 יצא לאור באלבום כפול יחד עם פסקול הסרט הראשון. "School's Out" מאת אליס קופר נשמע בסרט בעקבות סגירת בית הספר התיכון וודסבורו, אך באלבום, השיר המקורי הוחלף בעטיפה שלו בביצוע "The Last Hard Men". העטיפה האקוסטית של "Don't Fear the Reaper" של Blue Öyster Cult, בביצוע גאס בלאק, מתנגנת ברכות ברקע בזמן שסידני ובילי דנים במערכת היחסים ביניהם. השיר המקורי נשמע בפסקול לליל כל הקדושים של ג'ון קרפנטר, סרט ש"צעקה" מציג כמה בדיחות פנימיות עליו. האנליסט ג'ף סמית' מתאר את הבחירה המוזיקלית כ: הערה אירונית על האכזריות שראינו זה עתה בסצנה הפתיחה. אולם חשוב מכך, הרמז לקלאסיקה של Blue Öyster Cult משחזרת את שם השיר מילולית משמעותו. בעוד שהכותרת עצמה מזכירה את התלבושת דמות הרפאים כסמל פופולרי למוות, הסרט מציג בפנינו אדם אמיתי, שלא רק מתלבש כדמות רפאים אלא גם משחרר נקמה רצחנית בדמויות האחרות של הסרט. האירוניה כאן היא, כמובן, שבילי מוכיח את עצמו כרוצח כפול בסרט, והוא למעשה רוצח שיש לחשוש ממנו. — תיאורו של סמית' השיר "Red Right Hand" של Nick Cave and the Bad Seeds, שנשמע בסרט הראשון, משמש גם בסרטי ההמשך, ולמעט "צעקה 4". ניק קייב מבצע גרסה של הרצועה שנכתבה במיוחד עבור "צעקה 3" בסרט זה. גרסה חלופית של הקליפ "Drop Dead Gorgeous" של Republica, הכוללת קליפים מהסרט, הוצגה ברשתות מוזיקה רבות. למרות שניתן לשמוע את השיר בסרט, הוא נכלל רק במהדורה האירופית של אלבום הפסקול. השיר שימש גם באחת מפרסומות הטלוויזיה של הסרט. Wes Craven (Director) (December 20, 1996). Scream (film) – Commentary by Wes Craven and Kevin Williamson. (DVD). United States: Dimension Films. from the original on June 10, 2022. Retrieved June 29, 2018. Smith, Jeff (2001). "Popular Songs and Comic Allusion in Contemporary Cinema". In Robertson Wojcik, Pamela; Knight, Arthur (eds.). Duke University Press. מידע על האלבום Scream באתר MusicBrainz האלבום Scream באתר Discogs
עפרה גולדשטיין-גדעוני

עפרה גולדשטיין-גדעוני היא אנתרופולוגית, פרופסור חבר בחוג לסוציולוגיה ולאנתרופולוגיה ובחוג ללימודי מזרח אסיה באוניברסיטת תל אביב, מומחית לתרבות יפן. גולדשטיין-גדעוני סיימה בשנת 1986 תואר ראשון בסוציולוגיה ואנתרופולוגיה ובלימודי תיאטרון ובשנת 1989 סיימה תואר שני בסוציולוגיה ואנתרופולוגיה (שניהם באוניברסיטת תל אכיב). בשנת 1993 סיימה את לימודי הדוקטורט באוניברסיטת לונדון. נושא עבודת הדוקטור שלה היה טקסי נישואין ביפן המודרנית. כחלק מהמחקר לעבודה הדוקטורט, עבדה שנתיים וחצי כמלבישת כלות ואורחות חתונה ביפן. בשנת 1995 החקבלה כחברת סגל במינוי מושתף בחוג לסוציולוגיה ואנתרופולוגיה ובחוג ללימודי מזרח אסיה באוניברסיטת תל אביב. בשנת 2002 הועלתה לדרת מרצה בכיר ובשנת 2012 הועלתה לדרגת פרופסור חבר. בשנים 2010–2013 כיהנה כראש החוג לסוצילוגיה ואנתרופולוגיה. תחומי המחקר של פרופסור גולדשטיין-גדעוני הם אנתרופולוגיה חברתית-תרבותית, חברה ותרבות ביפן המודרנית, מגדר, משפחה, גלובליזציה תרבותית. עבודותיה התפרסמו בכתבי עת בין-לאומיים רבים (כולל בשפה היפנית) והיא גם חברת מערכת במספר כתבי עת מובילים. ממאמריה בעברית: יפן זה כאן - יפן כאלטרנטיבה תרבותית של ישראל בשנות האלפיים, סוציולוגיה ישראלית, ה(1), 2003, עמ' 193–218. הקימונו: בניית זהות מגדרית ביפן המודרנית, היסטוריה, 3, 1999, עמ׳ 123–146. אתר האינטרנט הרשמי של עפרה גולדשטיין-גדעוני עפרה גולדשטיין-גדעוני, באתר החוג לסוציולוגיה ואנתרופולוגיה באוניברסיטת תל אביב CURRICULUM VITAE - Ofra Goldstein-Gidoni, באתר Academia.edu עפרה גולדשטיין-גדעוני, באתר ResearchGate עפרה גולדשטיין-גדעוני, באתר גוגל סקולר עפרה גולדשטיין-גדעוני, באתר Academia.edu פרופ' עפרה גולדשטיין-גדעוני: "אייקומן: אבהות חדשה ביפן בת זמננו", סרטון בערוץ "TAUVOD", באתר יוטיוב (אורך: 17:02) משבר הקורונה ביפן כטריגר למציאת איזונים חדשים בין בית ועבודה - פרופ' עפרה גולדשטיין גדעוני, סרטון בערוץ "EAS TAU", באתר יוטיוב (אורך: 11:05)
קורנל ליכטנברג

קורנל ליכטנברג (בהונגרית: Lichtenberg Kornél;‏ סגד, 10 במאי 1848 – בודפשט, 16 בפברואר 1933) היה דוקטור לרפואה יהודי-הונגרי, רופא אף אוזן גרון, אוריסט. ליכטנברג נולד במשפחה יהודית בעיר סגד שבדרום הונגריה. הוא למד באוניברסיטת בודפשט (שמה היום אוניברסיטת אטווש לוראנד) ובאוניברסיטת וינה (MD 1873). עם קבלת התואר חזר לבודפשט, שם התבסס באוניברסיטה כרופא למחלות אוזניים (1883). באותה שנה היה ממייסדי הפוליקליניקה, שהוא מונה למנהלה ב-1891. כהוקרה על שירותיו הוא עוטר ב-1895 ב"צלב האבירים" (Ritter-Kreuz) במסדר פרנץ יוזף. 1893 הוא תאריך משמעותי בהיסטוריה של רפואת אף אוזן גרון הונגרית. בדצמבר אותה השנה הוקמה אגודת רופאי האוזניים והגרון ההונגרית. (21 בדצמבר 1893) הרעיון הגיע מאימרה נבארטיל, שנתמך בהתלהבות על ידי דיולה בקה וקורנל ליכטנברג. הרעיון הוביל ליוזמה וב-21 בדצמבר 1893 אורגנה אספה כללית בספריית הפוליקליניקה של האוניברסיטה בהשתתפותם של רופאי אוזניים ורופאי גרון. באספה כללית זו רהצהירה האגודה על הקמתה דרך קבע עם 14 חברים. שמותיהם של האבות המייסדים היו: אגמונט באומגרטן - Egmont Baumgarten דיולה בקה - Gyula Böke שאמו גוט - Samu Guth ארתור אירשאי - Artúr Irsai גזה קרפושקה - Géza Krepuska קורנל ליכטנברג - Kornél Lichtenberg אדה לרי - Ede Lőri קארוי מורלי - Károly Morelli אימרה נבארטיל - Imre Navratil אדולף אונודי - Adolf Ónodi לאיוש פויאק - Lajos Polyák איגנץ פורייס - Ignácz Purjesz ז'יגמונד סנש - Szenes Zsigmond ארנה ואלי - Váli Ernő ליכטנברג הוא המחברם של הספרים: על חירשות עצבנית (Az ideges süketség) (בודפשט, 1879) על תחושות שמיעה סובייקטיביות (Über subjective Gehörsempfindungen) (1882) גוף זר באוזן עם תסמינים מוחיים Ein Fremdkörper im Ohre mit cerebralen Erscheinungen) (1883)) בנו שנדור פון ליכטנברג, גם הוא היה רופא, המשיך והפך לאחד מהאבות המייסדים של האורולוגיה - חקר דרכי השתן. אשתו של קורנל ליכטנברג יוליאנה הייתה הבעלים של מעיינות חמים בבודפשט. מדיה וקבצים בנושא קורנל ליכטנברג בוויקישיתוף
1931 בצרפת

שנת 1931 בצרפת הייתה השנה בה ציינה צרפת 944 שנות לאום. נשיא צרפת – עד 13 ביוני – גסטון דומרג מ–13 ביוני – פול דומר ראש ממשלת צרפת – עד 27 בינואר – תאודור סטג מ–27 בינואר – פייר לאוואל 27 בינואר – פייר לאוואל מתמנה לראש ממשלת צרפת 6 במאי – נפתחת התערוכה הקולוניאלית של פריז 13 במאי – פול דומר נבחר לנשיא צרפת 14 ביוני – ספינת התענוגות סנט–פיליבר שהייתה בעומס יתר, טובעת בשפך נהר הלואר; מעל 450 בני אדם טובעים 8 בנובמבר – משטרת צרפת יוצאת למבצע גדול נגד העבריינים בקורסיקה 7 בפברואר – סרז' דנו, אנימטור (נפטר ב-1990) 26 בפברואר – ז'אק רוסל, אנימטור (נפטר ב-2004) 6 במרץ – ניקולס ברון, רוכב אופניים (נפטר ב-2003) 24 במאי – מייקל לונסדייל, שחקן (נפטר ב-2020) 3 ביוני – ז'אן בואיז, שחקן (נפטר ב-1989) 5 ביוני – ז'אק דמי, במאי (נפטר ב-1990) 30 ביוני – ז'וזף טומין, רוכב אופניים (נפטר ב-2018) 1 ביולי – לסלי קארון, שחקנית ורקדנית 3 ביולי – קלוד–אנרי שוארד, מנתח ואנתרופולוג 4 ביולי – סבסטיאן ג'פריזו, מחבר (נפטר ב-2003) 6 ביולי – לואי מקסנדאו, פוליטיקאי (נפטר ב-2023) 24 ביולי – אריק טברלי, קצין בצי הצרפתי (נפטר ב-1998) 23 באוגוסט – קוקסינל, אמנית (נפטרה ב-2006) 13 באוקטובר – רמון קופה, כדורגלן (נפטר ב-2017) 25 באוקטובר – אנני ז'ירארדו, שחקנית קולנוע ותיאטרון (נפטרה ב-2011) 18 בדצמבר – אנדרה לברת, שחקן, מפיק ובמאי (נפטר ב-2018) 28 בדצמבר – גי דבור, תאורטיקן, פילוסוף, קולנוען ומהפכן (נפטר ב-1994) (קטגוריה:צרפתים שנפטרו ב-1931) 3 בינואר – ז'וזף ז'ופר, מצביא (נולד ב-1852) 1 בפברואר – אמנואל, דוכס ונדום, נסיך מבית אורליאן (נולד ב-1872) 31 במרץ – אנרי ברלדי, מוציא לאור (נולד ב-1849) 7 במאי – אמא פולאר, טבחית (נולדה ב-1851) 22 ביוני – ארמאן פלייר, נשיא צרפת (נולד ב-1841) 11 ביולי – ז'אן–לואי פוריין, צייר (נולד ב-1852) 2 בנובמבר – אלכסנדר דרק, ממציא (נולד ב-1855) 7 בנובמבר – אטיין בזרי, קריפטואנליסט (נולד ב-1846) 2 בדצמבר – ונסן ד'אנדי, מלחין (נולד ב-1851) 13 בדצמבר – גוסטב לה בון, פסיכולוג (נולד ב-1841) מדיה וקבצים בנושא 1931 בצרפת בוויקישיתוף
Technologic

"Technologic" הוא הסינגל השני מתוך אלבום האולפן השלישי של הצמד המוזיקה האלקטרונית הצרפתי דאפט פאנק, Human After All מ-2005. השיר יצא לאור כסינגל השני ב-14 ביוני 2005. הקליפ לשיר "Technologic" בוים על ידי דאפט פאנק. בשיר, קול אלקטרוני מזמר פקודות טכנולוגיות. לדוגמה, "Touch it, bring it, pay it, watch it, turn it, leave it, start, format it" נאמרים בקצב לקצב. חלק מהשירה שונתה וסומפלה בסינגל "Touch It" של באסטה ריימס, שהופק על ידי סוויז ביטז. לאחר מכן, אלמנטים של "Technologic" ו-"Touch It" הופיעו באלבום ההופעה החיה של דאפט פאנק Alive 2007. חלק מהשירה סומפל בביצוע של דואה ליפה לשיר שלה, "Hallucinate", במהלך הופעתה ב-Studio 2054 בשידור חי ב-27 בנובמבר 2020. ומאוחר יותר בביצוע סיבוב ההופעות שלה Future Nostalgia Tour לאותו שיר. הקליפ לשיר "Technologic" הוא השלישי בבימויו של דאפט פאנק, אחרי "Fresh" ו-"Robot Rock". הקליפ מציג את גי-מנואל דה הומם-קריסטו ותומא בנגלטר על במה בנושא פירמידה מנגנים בגיטרות הבס המוצגות בעטיפת הסינגל. המילים מהבהבות כמילות טקסט בודדות על צג טלוויזיה על הבמה. הקליפ מציג דמות רובוט שנראה מזמר את מילות השיר. הדמות ממוקמת מול המסך המהבהב בין הצמד ובהמשך מופיעה בחדר חשוך וצופה בעצמה בטלוויזיה. הרובוט נוצר על ידי טוני גרדנר וצוותו בחברת Alterian, Inc. הווידאו קליפ נכלל במהדורת ה-CD וה-DVD של האלבום Musique Vol. 1 1993–2005. עיצוב הפירמידה המשמש בסרטון דומה לבמה ששימשה בהופעות החיות של דאפט פאנק במהלך סיבוב ההופעות Alive 2007. הטקסט הלירי המהבהב משולב עם הגרסה החיה של "Technologic" על צג LED גדול המשמש להופעות שלהם. הומם-קריסטו הצהיר: "בקליפ של 'Technologic', הרובוט הקטן הזה נמצא בפירמידה וחשבנו שזה יהיה מצחיק אם שנינו נהיה בפירמידה הגדולה יותר". השיר הופיע בפרסומת לאייפוד שהוצגה בקיץ 2005. הוא הוצג גם בפרסומת לטלפון הנייד מוטורולה E398, ששודרה בתחילת 2005 בברזיל. בנוסף, השיר הופיע בפרק של The O.C. בשנת 2009, הוא שימש בפרסומת לינקולן MKS, ובסדרה של פרסומות טלוויזיה עבור אלפא רומיאו מיטו. "Technologic" הוצג גם במשחק Dance Central 2. ביוני 2013, לאחר המשחק הראשון של גמר גביע סטנלי 2013, שיר זה שימש כקצב לאוסף של שיחות מסירה וירי של הקריין מייק אמריק. מידע על היצירה "Technologic" באתר מיוזיק בריינז מידע על הסינגל "Technologic" באתר מיוזיק בריינז מידע על היצירה "Technologic" באתר Discogs סרטון השיר "Technologic" באתר יוטיוב Daft Punk ends its must-see U.S. tour at Vegoose, archive.today, ‏9-2-2008 (ארכיון) Mike "Doc" Emrick's Passing Synonyms: A Daft Punk Mashup, Deadspin, ‏2013-06-18 (באנגלית) Daft Punk - Technologic (באנגלית), 2005-07-04, נבדק ב-2023-10-29 Daft Punk - Technologic (באנגלית), 2005-07-04, נבדק ב-2023-10-29